b'\n_START_ARTICLE_\nHegesippus\n_START_PARAGRAPH_\nHegesippus en j\xc3\xb8disk-kristen historiker, som if\xc3\xb8lge Eusebius levede i sidste halvdel af det andet \xc3\xa5rhundrede og "tilh\xc3\xb8rte den f\xc3\xb8rste generation efter apostlene". Han var sandsynligvis opvokset i Israel og skrev et fem-binds erindingsv\xc3\xa6rk mod gnosticismen. Selvom dette v\xc3\xa6rk kun er bevaret i fragmenter, s\xc3\xa6rligt gennem Eusebius\' brug og refering til v\xc3\xa6rket, menes det at have v\xc3\xa6ret bevaret i biblioteker helt op til det 16. og 17. \xc3\xa5rhundrede._NEWLINE_Hegesippus var en af Eusebius\' prim\xc3\xa6re kilder til den tidlige kirkehistorie i Jerusalem, og brugte ham bl.a. som kilde til beretninger om Jesu familie, s\xc3\xa6rligt omtaler Hegesippus Jakobs (Jesu brors) martyrium og nogle beretninger om Judas (ligeledes Jesu brors) sl\xc3\xa6gtninge._NEWLINE_Generelt m\xc3\xa5 Hegesippus\' skrifter anses som meget lidt p\xc3\xa5lidelige til at danne et billede af den tidlige kirkes f\xc3\xb8rste historie.'